cyanic-selkie/wikianc huggingface dataset:
Τουργκάι (περιοχή)
Πληθυσμός
Ο πληθυσμός της περιοχής ανέρχεται στα 83.905 άτομα. Οι περισσότεροι κάτοικοι ομιλούν την Καζακική γλώσσα. Σύμφωνα με στοιχεία της 1ης Ιανουαρίου 2010, οι Καζάκοι αποτελούν την πλειοψηφία του πληθυσμού με 71.147 άτομα. Οι Ρώσοι είναι δεύτεροι με 7.313 άτομα, οι Ουκρανοί είναι τρίτοι με 1.464 άτομα, ενώ οι Τάταροι είναι τέταρτοι με 1.175 άτομα. Πέμπτοι είναι οι Λευκορώσοι με 555 άτομα, έκτοι οι Μπασκίρ με 354 άτομα, έβδομοι είναι οι Μολδαβοί με 310 άτομα και οι Γερμανοί είναι όγδοοι με 222 άτομα. Οι άλλες εθνικότητες ανέρχονται στα 1.365 άτομα.
Ιστορία
Η Περιφέρεια Τουργκάι σχηματίστηκε το 1868. Σύμφωνα με την απογραφή του 1897, η περιοχή είχε πληθυσμό 86.900 κατοίκων. Σε εκείνη την απογραφή, οι Καζάκοι αποτελούσαν την συντριπτική πλειοψηφία του πληθυσμού, καθώς το 99.1% των κατοίκων της περιοχής ήταν Καζάκοι. Στην πόλη Τοργκάι κατοικούσαν 896 άτομα. Στο έδαφος της περιοχής ξεκίνησε την λειτουργία της η πρώτη Καζακο-Ρωσική σχολή. Την σχετική πρόταση έκανε ο ντόπιος εκπαιδευτικός Ιμπράι Αλτινσαρίν. Δύο άτομα από την περιοχή Τουργκάι ήταν σημαντικά πρόσωπα του εθνικοαπελευθερωτικού αγώνα των Καζάκων κατά την διάρκεια του Πρώτου Παγκοσμίου Πολέμου. Αυτοί ήταν ο Αμανγκέλντι Ιμάνοφ από την Επαρχία Αμανγκελντί και η Α. Ζανγκελντίνα από την Επαρχία Ζανγκελντί.
Το 1932 η περιφέρεια καταργήθηκε και ενσωματώθηκε στο Οκρούγκ του Κουστανάι, η οποία αργότερα μετονομάστηκε σε Περιφέρεια Κοστανάι.
Τον Αύγουστο του 1990, η περιοχή Τουργκάι μετατράπηκε σε περιφέρεια. Στις 16 Δεκεμβρίου του 1991 έγινε μέρος της Δημοκρατίας του Καζακστάν. Το 1997, η Περιφέρεια Τουργκάι καταργήθηκε. Το έδαφος της περιφέρειας μοιράστηκε μεταξύ των Περιφερειών Κοστανάι και Ακμόλα.
Εξωτερικοί σύνδεσμοι
Κατηγορία:Ιστορικές περιοχές του Καζακστάν
1235 Σόρια
Η Σόρια (Schorria) είναι ένας αστεροειδής που κινείται στην εσωτερική περιοχή της Κύριας Ζώνης Αστεροειδών, διασχίζοντας και την τροχιά του πλανήτη Άρη, και έχει απόλυτο μέγεθος (όπως ορίζεται για το Ηλιακό Σύστημα) 12,852. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του Γερμανού αστρονόμου Ρίχαρντ Σορ.
Φυσικά χαρακτηριστικά
Η μέση διάμετρος της Σόριας εκτιμάται σε 13,0 χιλιόμετρα. Ο φασματικός τύπος της είναι CX (κατά Tholen), ενώ το γεωμετρικό άλβεδό της είναι 0,06. Η Σόρια περιστρέφεται γύρω από τον εαυτό της πιθανώς μία φορά κάθε 52,7 ημέρες, μία εξαιρετικά αργή περιστροφή για αστεροειδή (Warner & Stephens 2009).
Εξωτερικοί σύνδεσμοι
Σορια
Μέλιτο ντι πόρτο Σάλβο
Παραπομπές
Κατηγορία:Πόλεις της Καλαβρίας
Δημογραφικό πρόβλημα
μικρογραφία|Πληθυσμιακή πυραμίδα της Ελλάδος|250px Η Ελλάδα αντιμετωπίζει μείωση και γήρανση του πληθυσμού της. Αύξουσα πτώση της γονιμότητας, η οποία ποτέ δεν ήταν ιδιαίτερα υψηλή, αγγίζοντας το όριο αναπλήρωσης γενεάς, 2,1 τέκνα ανά γυναίκα, ήδη από τη δεκαετία του 1960 και το 1987 πέφτοντας από το 1,5 τέκνο ανά γυναίκα το αρνητικό ισοζύγιο γεννήσεων/θανάτων, η κοινωνιοικονομική κρίση της δεκαετίας του 2010 και η μαζική μετανάστευση οδήγησαν σε δραματική μείωση του πληθυσμού της χώρας που σε συνδυασμό με την μείωση του ποσοστού θνησιμότητας και αύξησης του προσδόκιμου ζωής, οδηγούν στη γήρανσή του, με την Ελλάδα να κατατάσσεται στην πρώτη εξάδα των γηρασκουσών χωρών παγκοσμίως. Τα χαμηλά ποσοστά γεννήσεων και το υψηλότερο προσδόκιμο ζωής συμβάλλουν στον μετασχηματισμό της πυραμίδας του πληθυσμού της χώρας. Η γήρανση του πληθυσμού έχει ως άμεση συνέπεια τη μείωση του εργατικού δυναμικού, και την επιβάρυνση του ασφαλιστικού συστήματος με την αύξηση των συνταξιούχων. Η αύξηση του βιοτικού επιπέδου οδηγεί στη μείωση των γεννήσεων. Η αστικοποίηση, η συσσώρευση, δηλαδή, του πληθυσμού σε συγκεκριμένες γεωγραφικές περιοχές της χώρας, ο κλονισμός του θεσμού της οικογενείας αλλά και η έλλειψη στρατηγικής δημογραφικής πολιτικής αποτελούν περαιτέρω αιτίες της μείωσης του πληθυσμού.
Εικάζεται ότι το 2030 1/3 θα υπερβαίνει την ηλικία των 60 ετών και το 2050 θα φθάνει το ήμισυ, με τη μέση ηλικία από τα 39 το 2019, να φθάνει στα 49 έτη. Χαρακτηριστικά, εκτιμάται ότι το 2035 θα κυμαίνεται από 10.414.600 μέχρι 9.523.200 και το 2050 δε θα ξεπερνά τα 10.063.900
Τσάιλερ Λι
Η Τσάιλερ (προφέρετε: Κάιλερ) Λι (Chyler Leigh West, 10 Απριλίου 1982), είναι Αμερικανίδα ηθοποιός, τραγουδίστρια και μοντέλο. Είναι γνωστή από την συμμετοχή της στην κωμωδία Not Another Teen Movie (2001), στην ιατρική δραματική σειρά Grey's Anatomy (2007-2012) και την σειρά Supergirl (2015-σήμερα).
Παραπομπές
Κατηγορία:Αμερικανίδες ηθοποιοί κινηματογράφου Κατηγορία:ΛΟΑΤ Χριστιανοί
Ελαιοχώρι Αιτωλοακαρνανίας
Για συνώνυμους οικισμούς στην Ελλάδα δείτε το λήμμα: Ελαιοχώρι (αποσαφήνιση)
Το Ελαιοχώρι, επίσημα Ελαιοχώριον, είναι ημιορεινό χωριό στην Περιφερειακή Ενότητα Αιτωλοακαρνανίας σε υψόμετρο 420 μέτρα.
Γεωγραφία - Ιστορία
Το Ελαιοχώρι βρίσκεται στα βόρεια όρια με την Περιφερειακή Ενότητα Άρτας και δίπλα στον Αμβρακικό κόλπο. Απέχει 25 χλμ. Β. από την Αμφιλοχία και 40 χλμ. ΝΑ. από την Άρτα. Στα δυτικά περνάει η Ιονία Οδός και στο ύψος του χωριού υπάρχει η Γέφυρα Ελαιοχωρίου. Σημαντική θεωρείται η εκκλησία του Αγίου Γεωργίου που είναι κτίσμα του 18ου αιώνα. Η παλιά του ονομασία είναι Τσακνοχώρι και έτσι αναφέρεται, μετά την απελευθέρωση, το 1912 στο ΦΕΚ 261Α - 31/08/1912 όταν προσαρτήθηκε στην τότε κοινότητα Βαλμάδας. Το 1968 με το ΦΕΚ 311Α - 31/12/1968 μετονομάστηκε σε Ελαιοχώρι. Σύμφωνα με το σχέδιο Καλλικράτης, μαζί με το Μενίδι, το Θεριακήσιο, τη Λαγκάδα, τη Συκούλα και το Κατσούλι αποτελούν την Τοπική Κοινότητα Μενιδίου που ανήκει στη Δημοτική Ενότητα Μενιδίου του Δήμου Αμφιλοχίας και σύμφωνα με την απογραφή του 2011 έχει πληθυσμό 25 κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αμφιλοχίας
1236 Θαΐς
Η Θαΐς (Thaïs) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,762. Ανακαλύφθηκε το 1931 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από το όνομα της Ελληνίδας εταίρας Θαΐδος.
Φυσικά χαρακτηριστικά
Η μέση διάμετρος της Θαΐδος εκτιμάται σε 22,34 χιλιόμετρα. Ο φασματικός τύπος της είναι T, ενώ το γεωμετρικό άλβεδό της είναι 0,0599. Η Θαΐς περιστρέφεται γύρω από τον εαυτό της πιθανώς μία φορά κάθε 72 και πλέον ώρες.
Ιερώνυμος Ναπολέων Βοναπάρτης Β΄
Ο Ιερώνυμος-Ναπολέων, γαλλ. Jérôme Napoléon (5 Νοεμβρίου 1830 - 3 Σεπτεμβρίου 1893) από τον Οίκο του Βοναπάρτη ήταν αξιωματικός στο στρατό των ΗΠΑ, που αργότερα υπηρέτησε στον Γαλλικό στρατό ως αντισυνταγματάρχης.
Βιογραφία
Ήταν ο πρωτότοκος γιος του Ιερωνύμου-Ναπολέοντα προέδρου της Αγροτικής Εταιρείας & του Ομίλου του Μέιρυλανντ και της Σούζαν Μέυ Γουίλλιαμς, κόρης του Μπέντζαμιν Γουίλλιαμς. Ο πατέρας του ήταν γιος του Ιερωνύμου βασιλιά της Βεστφαλίας & 1ου πρίγκιπα του Μονφόρ, ανιψιός του Ναπολέοντα Α΄ και εξάδελφος του Ναπολέοντα Γ΄ αυτοκρατόρων των Γάλλων.
Γεννήθηκε στη Βαλτιμόρη του Μέιρυλανντ και εισήλθε στην Στρατιωτική Ακαδημία των ΗΠΑ στο Γουέστ Πόιντ· αποφοίτησε 11ος από την τάξη του 1852. Κατά την αποφοίτησή του έγινε υπολοχαγός και υπηρέτησε στο Τέξας στο Σύνταγμα των Τυφεκιοφόρων.
Παραιτήθηκε το 1854 από τον στρατό των ΗΠΑ για να υπηρετήσει στον στρατό του εξαδέλφου του πατέρα του Ναπολέοντα Γ΄. Μερικές εβδομάδες μετά τοποθετήθηκε ως υποδιοικητής των Δραγόνων του Γαλλικού στρατού. Πολέμησε στον Κριμαϊκό Πόλεμο, στην Αλγερία, στην Ιταλική εκστρατεία και στον Γαλλο-Πρωσικό Πόλεμο και προήχθη σε αντισυνταγματάρχη.
Μετά την πολιορκία του Παρισιού (1870-71) άφησε το Γαλλικό στρατό και επέστρεψε στις ΗΠΑ, όπου έκανε τον γάμο του. Το 1893 απεβίωσε σε ηλικία 63 ετών στο Πράιντς Κρόσσινγκ της Μασσαχουσέτης.
Οικογένεια
Νυμφεύτηκε την Καρολίν-Λε Ρουά Άππλετον, κόρη του Σάμουελ Άππλετον, χήρα του Νιούμπολντ Έντγκαρ και είχε τέκνα:
Πηγές
Κατηγορία:Οίκος του Βοναπάρτη
1237 Ζενεβιέβ
Εξωτερικοί σύνδεσμοι
Ζενεβιεβ
Αλεξάντερ Βλάχος
Ο Αλεξάντερ Βλάχος (αγγλικάː Alexander Vlahos, γεννημένος στις 30 Ιουλίου 1988) είναι Ελληνοουαλός ηθοποιός και σκηνοθέτης, γνωστός για τη συμμετοχή του στις τηλεοπτικές σειρές Μέρλιν και Βερσαλλίες.
Πρώτα χρόνια
Γεννήθηκε στο χωριό Tumble του Καρμαθενσάιρ της Ουαλίας, από Έλληνα πατέρα και Ουαλή μητέρα. Πέρασε τα παιδικά του χρόνια στο Llantrisant της Ουαλίας διδασκόμενος την Ουαλική και Αγγλική ως μητρικές γλώσσες ενώ από την ηλικία των οκτώ ετών ασχολήθηκε με το χόκεϊ επί πάγου.
Υποκριτική
Σπούδασε υποκριτική στο Royal Welsh College of Music & Drama του Κάρντιφ αποφοιτώντας το 2009. Κατά τη διάρκεια της τετραετούς φοίτησης, του δόθηκε η ευκαιρία να καταπιαστεί με μία πληθώρα projects, στόχος των οποίων ήταν η προετοιμασία του ηθοποιού για τον έξω κόσμο.
Το 2009 ξεκίνησε να ασκεί επαγγελματικά την υποκριτική τέχνη, παίζοντας στη δραματική τηλεοπτική σειρά του BBC Ουαλίας Crash. Ένα χρόνο αργότερα πρωταγωνίστησε στη θρυλική καθημερινή σειρά του BBC One Doctors, τα δε επεισόδια υπό τον τίτλο Masters of the Universe στα οποία συμμετείχε ήταν υποψήφια για τα British Soap Awards του 2010 στις κατηγορίες καλύτερου μεμονωμένου επεισοδίου και εντυπωσιακής σκηνής της χρονιάς. Ακολούθησαν ο ρόλος του Dafydd Hibbard στο All Shook Upǃ, έκτακτοι ρόλοι στις τηλεοπτικές σειρές The Indian Doctor και Pen Talar και η μικρού μήκους ταινία του Hefin Rees Bright Lights.
Μετά από συμμετοχές στην τηλεταινία του Conscian Morgan The Tower και το κινηματογραφικό θρίλερ του Robert Heath Truth or Dare, το 2013 αντικατέστησε τον Άσα Μπάτερφιλντ στον ρόλο του Mordred στον πέμπτο κύκλο της δημοφιλούς τηλεοπτικής σειράς του BBC One Μέρλιν. Το ίδιο έτος αναγκάστηκε να ξυρίσει το κεφάλι του για τις ανάγκες της μίνι τηλεοπτικής σειράς επίσης του BBC One Privates και πρωταγωνίστησε στη μικρού μήκους ταινία του Geoffrey Breton Button Eyes.
Το 2015 απέκτησε διεθνή φήμη με το ρόλο του Φιλίππου της Ορλεάνης στην γαλλο-καναδική υπερπαραγωγή του Canal+ Βερσαλλίες ενώ με τον τηλεοπτικό Chevalier de Lorraine, Έβαν Ουίλιαμς, ανέπτυξε στενή φιλία. Έκτοτε έχει συμμετάσχει στην ταινία του Tom Keeling The Head Hunter, έχει κάνει έκτακτες τηλεοπτικές εμφανίσεις στις σειρές Genius του National Geographic, Death in Paradise των BBC One και France 2 και το Bang του S4C καθώς και στο δραματοποιημένο ντοκιμαντέρ του History Barbarians Rising και έχει δώσει τη φωνή του στη σειρά κινουμένων σχεδίων του ABC 3 Prisoner Zero.
Σημαντική είναι η θητεία του στη θεατρική σκηνή με κλασικό κυρίως ρεπερτόριο ερμηνεύοντας σαικσπηρικούς χαρακτήρες σε έργα όπως Μάκβεθ, Ρωμαίος και Ιουλιέτα, Ριχάρδος ο Γ'  αλλά και τον ρόλο του Pavel Yeletsky στην διασκευή του Mike Poulton στο έργο του Ιβάν Τουργκένιεφ Οικογενειακό βάρος. Το 2018 έπαιξε το ρόλο του Captain Hook στη θεατρική μεταφορά του Πίτερ Παν.
Παράλληλα με τη τηλεοπτική, κινηματογραφική και θεατρική του πορεία έχει ξετυλίξει το ταλέντο του χαρίζοντας τη φωνή του σε audiobooks των Big Finish Productions με πιο αξιοσημείωτους ρόλους αυτόν του Ντόριαν Γκρέυ στην audio series The Confessions of Dorian Gray, εμπνευσμένη από το μυθιστόρημα του Όσκαρ Ουάιλντ, Το Πορτραίτο του Ντόριαν Γκρέυ καθώς και αυτόν του Άμλετ στο ομώνυμο θεατρικό έργο του Ουίλλιαμ Σαίξπηρ.
Σκηνοθεσία
Το 2020 έκανε το σκηνοθετικό του ντεμπούτο με τη πολυβραβευμένη μικρού μήκους ταινία Lola και στη συνέχεια γύρισε την επίσης μικρού μήκους ταινία Here We Are. Έχει επίσης πειραματιστεί με την σεναριογραφία σε ένα επεισόδιο της τηλεοπτικής σειράς του BBC Two Made in Wales.
Δημόσια εικόνα
Έχει φωτογραφηθεί για περιοδικά όπως τα βρετανικά Schön!, Drama, Attitude και 1883 Magazine και το γαλλικό Apollo Magazine. Σε ρόλο μοντέλου έχει φωτογραφηθεί και περπατήσει σε επίδειξη μόδας για τον Βρετανό σχεδιαστή Joshua Kane.
Για την επαφή του με τους θαυμαστές των τηλεοπτικών Βερσαλλιών έχει συμμετάσχει στα events Me & My Idols και έχει στείλει μηνύματα μέσω του λογαριασμού του στο Cameo.
Εξωτερικοί σύνδεσμοι
Κατηγορία:Βρετανοί ελληνικής καταγωγής Κατηγορία:Βρετανοί ηθοποιοί Κατηγορία:Βρετανοί ηθοποιοί τηλεόρασης Κατηγορία:Βρετανοί ηθοποιοί κινηματογράφου Κατηγορία:Βρετανοί ηθοποιοί θεάτρου Κατηγορία:Βρετανοί άνδρες ηθοποιοί Κατηγορία:Βρετανοί άνδρες ηθοποιοί τηλεόρασης Κατηγορία:Βρετανοί άνδρες ηθοποιοί κινηματογράφου Κατηγορία:Βρετανοί άνδρες ηθοποιοί θεάτρου Κατηγορία:Βρετανοί σκηνοθέτες Κατηγορία:Ουαλοί ηθοποιοί Κατηγορία:Ουαλοί ηθοποιοί τηλεόρασης Κατηγορία:Ουαλοί ηθοποιοί κινηματογράφου Κατηγορία:Ουαλοί ηθοποιοί θεάτρου Κατηγορία:Ουαλοί άνδρες ηθοποιοί τηλεόρασης Κατηγορία:Ουαλοί άνδρες ηθοποιοί κινηματογράφου Κατηγορία:Ουαλοί άνδρες ηθοποιοί θεάτρου
Σάρα Σίλβερμαν
Η Σάρα Σίλβερμαν (αγγλικά: Sarah Kate Silverman, 1 Δεκεμβρίου 1970 - ) είναι Αμερικανίδα κωμικός, ηθοποιός, τραγουδίστρια, παραγωγός και συγγραφέας. Το κωμικό έργο της ασχολείται με κοινωνικά ταμπού και αμφιλεγόμενα θέματα όπως ο ρατσισμός, ο σεξισμός, η πολιτική και η θρησκεία. Για την προσφορά της στην τηλεόραση, έχει κερδίσει δυο βραβεία Έμμυ.
Καριέρα
Η Σίλβερμαν ήταν συγγραφέας και ερμηνεύτρια στην τηλεοπτική εκπομπή Saturday Night Live ενώ πρωταγωνιστούσε και έκανε την παραγωγή στο The Sarah Silverman Program, που προβλήθηκε από το 2007 έως το 2010 από το Comedy Central, για το οποίο ήταν υποψήφια για βραβείο Έμμυ Καλύτερης Πρωταγωνίστριας σε Κωμική Σειρά.
Κυκλοφόρησε μια αυτοβιογραφία με τίτλο The Bedwetter το 2010. Επίσης εμφανίστηκε και σε άλλα τηλεοπτικά προγράμματα, όπως στα Mr. Show και VIP, ενώ πρωταγωνίστησε και σε ταινίες, συμπεριλαμβανομένων των Who's the Caboose? (1997), Ένα σχολείο πολύ ροκ (2003), Ραλφ: Η επόμενη πίστα (2012),  Χίλιοι τρόποι να πεθάνεις στην Άγρια Δύση (2014) και Ραλφ εναντίον ίντερνετ (2018). Το 2015, πρωταγωνίστησε στην δραματική ταινία I Smile Back, για την οποία ήταν υποψήφια για Βραβείο Σωματείου Ηθοποιών Καλύτερης Ερμηνείας από Γυναίκα Ηθοποιό σε Πρωταγωνιστικό Ρόλο.
Στις προεδρικές εκλογές 2016, δραστηριοποιήθηκε αρκετά με την πολιτική. Αρχικά έκανε εκστρατεία για τον Μπέρνι Σάντερς και αργότερα υποστήριξε τη Χίλαρι Κλίντον. Παρουσίασε το διαδικτυακό μεταμεσονύκτιο τοκ σόου I Love You, America with Sarah Silverman από το 2017 μέχρι τα τέλη 2018.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου
1238 Πρεντάππια
Η Πρεντάππια (Predappia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,915. Ανακαλύφθηκε το 1932 από τον Ιταλό αστρονόμο Λουίτζι Βόλτα, που παρατηρούσε από το Τορίνο (Πίνο Τορινέζε), και πήρε το όνομά της από την κωμόπολη Πρεντάπιο της Ιταλίας.
Φυσικά χαρακτηριστικά
Η μέση διάμετρος της Πρεντάππια εκτιμάται σε 19,96 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0771. Η Πρεντάππια περιστρέφεται γύρω από τον εαυτό της μία φορά κάθε 8 ώρες και 56 λεπτά.
Εξωτερικοί σύνδεσμοι
Πρενταππια
1239 Κετελέτα
Η Κετελέτα (Queteleta) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,298. Ανακαλύφθηκε το 1932 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της προς τιμή του Βέλγου μαθηματικού και αστρονόμου Αντόλφ Κετελέ, ιδρυτή και ισόβιου διευθυντή του Αστεροσκοπείου των Βρυξελλών.
Εξωτερικοί σύνδεσμοι
Κετελετα
Ο Επίμονος Κηπουρός
Ο Επίμονος Κηπουρός (πρωτότυπος τίτλος: The Constant Gardener) είναι ταινία του 2005 σε σκηνοθεσία Φερνάντο Μεϊρέγιες και σε σενάριο του Τζέφρι Κέιν, βασισμένο στο ομότιτλο βιβλίο του Τζον Λε Καρρέ.
Πλοκή
Ο Τζάστιν Κουέιλ είναι ένας διπλωμάτης που είναι παντρεμένος με την ακτιβίστρια Τέσα. Όταν εκείνη πηγαίνει με τον συνεργάτη της Άρνολντ στην Κένυα και βρίσκεται δολοφονημένη μετά από λίγες μέρες, εκείνος αρχίζει να ερευνά την υπόθεση.
Η Τέσα, ακτιβίστρια για τα ανθρώπινα δικαιώματα στην Αφρική, ανακαλύπτει ότι μία φαρμακευτική εταιρεία που προμηθεύει φάρμακα για το HIV/AIDS, παράλληλα δίνει δωρεάν φάρμακα για τη φυματίωση, χρησιμοποιώντας τους παραλήπτες ως πειραματόζωα. Μετά από αυτήν την ανακάλυψη, εκείνη και ο Άρνολντ βρίσκονται νεκροί. Παράλληλα, υπάρχουν αρκετοί που πιστεύουν ότι οι δυο τους είχαν κρυφή σχέση, όμως ο Τζάστιν θα μάθει ότι ο Άρνολντ ήταν ομοφυλόφιλος.
Σε μια αναδρομή, ο Ντάνι, συνάδελφος του Τζάστιν, δίνει στην Τέσα να διαβάσει μια επιστολή, στην οποία αναφέρεται ότι έχει λάβει εντολή να την παρακολουθούν. Μετά από πολλές προσπάθειες να βρει τα αίτια της δολοφονίας της, αλλά και πολλές προειδοποιήσεις για τη ζωή του, ο Τζάστιν μαθαίνει ότι η Τέσα δολοφονήθηκε λόγω μίας αναφοράς που είχε και έγραφε ότι τα φάρμακα αυτά ήταν επικίνδυνα.
Ο Τζάστιν πηγαίνει στο σημείο που δολοφονήθηκε η Τέσα και εκεί τον σκοτώνουν τρεις με όπλα. Στην κηδεία του αναφέρουν ότι ήταν αυτοκτονία. Όμως, ο ξάδερφος της Τέσα λέει πως ο Τζάστιν είχε στο σώμα του πολλές σφαίρες από τρία διαφορετικά όπλα και καμία από αυτές δεν ήταν από αυτό που κρατούσε. Επίσης, ξεκινά να διαβάζει το γράμμα του Πελεγκρίν (αφεντικού του Τζάστιν και του Σάντι) προς τον Σάντι, όπου ο πρώτος διατάζει να επιτηρούν την Τέσα, προκειμένου να μην αποκαλυφθούν οι θάνατοι από το φάρμακο. Ο Πελεγκρίν φεύγει από την εκκλησία ακολουθούμενος από δημοσιογράφους.
Βραβεία/Διακρίσεις
Στα 78α βραβεία Όσκαρ έλαβε υποψηφιότητα σε τέσσερις κατηγορίες: διασκευασμένου σεναρίου (Τζέφρι Κέιν), μοντάζ, πρωτότυπης μουσικής και Β' γυναικείου ρόλου (Ρέιτσελ Βάις) και κέρδισε στην τελευταία.
Στα BAFTA έλαβε υποψηφιότητα σε δέκα κατηγορίες και κέρδισε στην κατηγορία του μοντάζ.
Επίσης, ήταν υποψήφια για το Βραβείο Γκόγια Καλύτερης Ευρωπαϊκής Ταινίας και για τον Χρυσό Λέοντα.
Εξωτερικοί σύνδεσμοι
Κατηγορία:Βρετανικές ταινίες Κατηγορία:Γερμανικές ταινίες Κατηγορία:Αμερικανικές ταινίες Κατηγορία:Κινέζικες ταινίες Κατηγορία:Αγγλόφωνες ταινίες Κατηγορία:Γερμανόφωνες ταινίες Κατηγορία:Ταινίες σε σκηνοθεσία Φερνάντο Μεϊρέγιες Κατηγορία:Ταινίες με ηθοποιό που κέρδισε Χρυσή Σφαίρα Β΄ Γυναικείου Ρόλου Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου Κατηγορία:Ταινίες του 2005 Κατηγορία:Πολιτικές θρίλερ ταινίες Κατηγορία:Βρετανικές θρίλερ ταινίες μυστηρίου Κατηγορία:Ταινίες παραγωγής Focus Features
Κλερ Τρέβορ
Η Κλερ Τρέβορ (Claire Trevor, γεννημένη ως Κλερ Γουεμλίνγκερ, 8 Μαρτίου 1910 – 8 Απριλίου 2000) ήταν Αμερικανίδα ηθοποιός.
Εμφανίστηκε σε 68 ταινίες από το 1933 έως το 1982, κερδίζοντας το Όσκαρ Β' Γυναικείου Ρόλου για την ταινία Στη βοή της καταιγίδος (1948) και λαμβάνοντας υποψηφιότητες για τους ρόλους της στις ταινίες The High and the Mighty (1954) και Dead End (1937). Ήταν η πρώτη ηθοποιός που επιλέχθηκε για την ταινία Stagecoach (1939); το βιογραφικό της ήταν πλουσιότερο από του Τζον Γουέιν εκείνη την περίοδο.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί τηλεόρασης
Ρωσικές βουλευτικές εκλογές (2016)
Πριν από τις εκλογές, οι παρατηρητές ανέμεναν ότι η προσέλευση θα ήταν χαμηλή και χαρακτήρισαν την προεκλογική εκστρατεία ως την πιο πιο βαρετή στην πρόσφατη μνήμη.
Από την 1η Ιανουαρίου 2016, 109.820.679 ψηφοφόροι εγγράφηκαν στους εκλογικούς καταλόγους στη Ρωσική Ομοσπονδία (συμπεριλαμβανομένης της Κριμαίας, η οποία αναγνωρίζεται από τα περισσότερα μέλη του ΟΗΕ ως τμήμα της Ουκρανίας) ) Λαμβάνοντας υπόψη τα άτομα που έχουν καταχωρηθεί εκτός της ρωσικής Ομοσπονδίας και τους ψηφοφόρους στο Μπαϊκονούρ, ο συνολικός αριθμός των εγγεγραμμένων ψηφοφόρων για την 1η Ιανουαρίου 2016 ήταν 111.724.534.  Στην ψηφοφορία  καταγράφηκε χαμηλή προσέλευση της τάξης του 47,88%, με μόλις το 28% των Μοσχοβιτών να προσέρχονται στις κάλπες πριν τις 6 το απόγευμα.
Αποτελέσματα
Η Ενωμένη Ρωσία κέρδισε μια ενισχυμένη πλειοψηφία των εδρών, η οποία θα της επιτρέψει να αλλάξει το Σύνταγμα χωρίς τις ψήφους των άλλων κομμάτων. Η προσέλευση ήταν χαμηλή σύμφωνα με αναφορές. Κατά τη διάρκεια της ημέρας υπήρχαν αναφορές για νοθεία κατά την ψηφοφορία, συμπεριλαμβανομένων βίντεο τα οποία φέρονταν να δείχνουν υπαλλήλους να ρίχνουν ψηφοδέλτια σε κάλπες. Επιπλέον, τα αποτελέσματα σε πολλές περιοχές κατέδειξαν ότι τα αποτελέσματα της Ενωμένης Ρωσίας ήταν ασυνήθιστα οριακά,για παράδειγμα, το 62,2%, σε περισσότερα από εκατό εκλογικά τμήματα στην Περιφέρεια Σαράτοβ. Αυτό υποδηλώνει ότι τα αποτελέσματα σε αυτές τις περιοχές πιθανόν να ήταν "στημένα". Η κυβέρνηση ανέφερε ότι δεν υπάρχουν στοιχεία από οποιαδήποτε μεγάλης κλίμακας απάτη. Ωστόσο, στις 22 Σεπτεμβρίου, η Κεντρική Εκλογική Επιτροπή ακύρωσε τα αποτελέσματα σε επτά εκλογικές περιφέρειες, όπου ο αριθμός των χρησιμοποιημένων ψηφοδελτίων υπερέβη τον αριθμό των εγγεγραμμένων ψηφοφόρων, ή όπου οι αρχές βιντεοσκοπήθηκαν να γεμίζουν τις κάλπες με ψηφοδέλτια. Σύμφωνα με έρευνα των πολιτικών επιστημόνων Κίριλ Καλίνιν και Γουόλτερ Ρ. Μεμπάνε τζούνιορ, από το Πανεπιστήμιο του Μίσιγκαν τα αποτελέσματα των εκλογών ήταν νοθευμένα.
Επαναληπτικές εκλογές
Επαναληπτικές εκλογές για την 7η Κρατική Δούμα έγιναν το 2017, 2018 και το 2019. Μία ακόμη θα γίνει το 2020.
Εξωτερικοί σύνδεσμοι
2016
Κυβέρνηση του Καζακστάν
Η κυβέρνηση της Δημοκρατίας του Καζακστάν (καζακικά: Қазақстан Республикасының Үкіметі, ρωσικά: Правительство Республики Казахстан) λειτουργεί στα πλαίσια μιας προεδρικής δημοκρατίας. Ο Πρόεδρος του Καζακστάν, ο οποίος είναι σήμερα ο Κασίμ-Τζομάρτ Τοκάγιεφ, είναι ο αρχηγός του κράτους και διοριστής του επικεφαλής της κυβέρνησης. Η εκτελεστική εξουσία ασκείται από την κυβέρνηση. Η νομοθετική εξουσία ανήκει τόσο στην κυβέρνηση όσο και στα δύο κοινοβουλευτικά σώματα.
Τον Ιούλιο του 2015 το Καζακστάν κατέλαβε την 50η θέση στον Δείκτη Κυβερνητικής Αποδοτικότητας που συνέταξε το Παγκόσμιο Οικονομικό Φόρουμ. Ο δείκτης αυτός εξέτασε τις δαπάνες, τους κανονισμούς φόρτου εργασίας και την πολιτική διαφάνεια. Το Καζακστάν ξεπέρασε πολλές ευρωπαϊκές χώρες σε αποδοτικότητα, σύμφωνα με τον συγκεκριμένο δείκτη. Ειδικότερα, το Καζακστάν βρέθηκε μπροστά από το Βέλγιο και τη Γαλλία.
Σύμφωνα με έκθεση για την παγκόσμια ανάπτυξη το 2016, η οποία καταρτίστηκε από τον Όμιλο της Παγκόσμιας Τράπεζας, το Καζακστάν κατατάσσεται στην 28η θέση μεταξύ 193 χωρών στην αξιολόγηση ανάπτυξης της ηλεκτρονικής διακυβέρνησης. Το κρατικό πρόγραμμα «Ενημέρωση Καζακστάν - 2020», που εγκρίθηκε το 2013, συνέβαλε στη μετάβαση της χώρας στην κοινωνία της πληροφορίας.
Πρόεδρος
Ο πρόεδρος είναι ο αρχηγός του κράτους. Είναι επίσης ο αρχηγός των ενόπλων δυνάμεων και μπορεί να ασκήσει βέτο σε νομοθεσία που έχει ψηφιστεί από το Κοινοβούλιο. Ο Νουρσουλτάν Ναζαρμπάγεφ ήταν ο αρχηγός του κράτους από τότε που το Καζακστάν έγινε ανεξάρτητο, το 1990 και ως την παραίτησή του, το 2019. Ο πρωθυπουργός, ο οποίος εργάζεται σύμφωνα με τις επιθυμίες του προέδρου, προεδρεύει του Συμβουλίου των Υπουργών και υπηρετεί ως αρχηγός της κυβέρνησης του Καζακστάν. Υπάρχουν τρεις αντιπρόεδροι και 17 υπουργοί στην κυβέρνηση της χώρας.
Καζίμιες Σιχούλσκι
Ο Καζίμιες Σιχούλσκι (πολωνικά: Kazimierz Sichulski) (17 Ιανουαρίου 1879, Λβιβ – 6 Νοεμβρίου 1942, Λβιβ) ήταν Πολωνός ζωγράφος, λιθογράφος και γελοιογράφος, ο οποίος συνδέεται με το κίνημα της Νέας Πολωνίας. Το έργο του ήταν μέρος της εκδήλωσης ζωγραφικής στον διαγωνισμό τέχνης στους Θερινούς Ολυμπιακούς Αγώνες του 1928.
Βιογραφία
αριστερά|μικρογραφία|259x259εσ| Πρόσκληση στο «Πράσινο Μπαλόνι», πριν από το 1913, [[Γιαγκιελόνια Βιβλιοθήκη.]] Ο πατέρας του ήταν μηχανικός σιδηροδρόμων, ο οποίος πέθανε ενώ ο Καζίμιες ήταν ακόμη μικρό παιδί. Για σύντομο χρονικό διάστημα, σπούδασε νομικά στο Πανεπιστήμιο του Λβιβ, αλλά δεν επέστρεψε εκεί αφού υπηρέτησε την υποχρεωτική του θητεία στον Αυστροουγγρικό Στρατό. Από το 1900 έως το 1908, σπούδασε στην Ακαδημία Καλών Τεχνών της Κρακοβίας υπό τους Λέον Βιτσουουκόφσκι, Γιούζεφ Μεχόφερ και Στανίσουαφ Βισπιάνσκι. Έλαβε υποτροφία και συνέχισε τις σπουδές του στη Ρώμη, το Μόναχο και το Παρίσι, στην Ακαδημία Κολαρόσι. Κατά τη διάρκεια αυτής της περιόδου, παντρεύτηκε μια ηθοποιό ονόματι Μπρονισουάβα Ρουντλίτσκα (1875–1920).
Έκανε το ντεμπούτο του το 1903 σε μια έκθεση της Εταιρείας Φίλων των Καλών Τεχνών της Κρακοβίας. Από τότε και μέχρι το 1905, εργάστηκε επίσης ως σκιτσογράφος για το βραχύβιο σατιρικό περιοδικό Liberum Veto. Το 1905, έγινε ένα από τα ιδρυτικά μέλη του καλλιτεχνικού κύκλου στο καμπαρέ Zielony Balonik (Πράσινο Μπαλόνι) και εντάχθηκε στην Εταιρεία Πολωνών Καλλιτεχνών «Sztuka». Κατά την επίσκεψή του στη Βιέννη, εντάχθηκε στο Χάγκενμπουντ, όπου ήταν μέλος μέχρι το 1921. μικρογραφία|250x250εσ| Κυριακή που απεικονίζει τη ζωή των Χουτσούλων, 1907, λάδι σε καμβά (138 × 149 εκ.), [[Εθνικό Μουσείο του Βρότσουαφ]] Το 1905, μαζί με μερικούς συναδέλφους του καλλιτέχνες επισκέφτηκαν επίσης την Χουτσουλστσίζνα, το σπίτι των Χουτσούλων. Αυτό είχε ως αποτέλεσμα να γοητευτεί για μια ζωή με τον πολιτισμό και τα έθιμά τους. Μερικοί από τους πιο γνωστούς πίνακές του είναι απεικονίσεις των λαϊκών τους ενδυμασιών.
Κατά τη διάρκεια του Α΄ Παγκοσμίου Πολέμου, πολέμησε στις Πολωνικές Λεγεώνες ως διοικητής μιας διμοιρίας πυροβολικού. Εργάστηκε επίσης στην Ανώτατη Εθνική Επιτροπή και υπηρέτησε ως καλλιτέχνης στο 3ο τάγμα. Αργότερα, έγινε ανθυπασπιστής στον Αυστριακό Στρατό, υπηρετώντας στο Υπουργείο Άμυνας. Το 1916, ο άτεκνος γάμος του κατέληξε σε διαζύγιο και ξαναπαντρεύτηκε σε μια αριστοκρατική οικογένεια.
Από το 1920 έως το 1930 ήταν δάσκαλος στην Κρατική Βιομηχανική Σχολή στο Λβιβ στη συνέχεια, από το 1930 έως το 1939, δίδαξε στο alma mater του στην Κρακοβία, όπου έγινε Καθηγητής το 1937. Την επόμενη χρονιά, του απονεμήθηκε η «Χρυσή Δάφνη» από την Πολωνική Ακαδημία Λογοτεχνίας για την προσφορά του στην πολωνική τέχνη.
Μετά την κατοχή της Πολωνίας έχασε τη θέση του και η υγεία του άρχισε να επιδεινώνεται. Πέθανε στο σπίτι του από καρδιακή νόσο μετά από σύντομη παραμονή στο νοσοκομείο.
Εξωτερικοί σύνδεσμοι
Κατηγορία:Πολωνοί ζωγράφοι Κατηγορία:Πολωνοί γελοιογράφοι Κατηγορία:Πολωνοί λεγεωνάριοι (Α΄ Παγκόσμιος Πόλεμος) Κατηγορία:Πολωνοί ζωγράφοι του 20ού αιώνα Κατηγορία:Χρυσή Δάφνη της Πολωνικής Ακαδημίας Λογοτεχνίας Κατηγορία:Αξιωματικοί του Τάγματος της Αναγέννησης της Πολωνίας Κατηγορία:Αποδέκτες του Σταυρού της Ανεξαρτησίας (Πολωνία) Κατηγορία:Ενταφιασμοί στο Κοιμητήριο Λιτσάκιβσκι Κατηγορία:Απόφοιτοι του Πανεπιστημίου του Λβιβ
Τάκης Καρναβάς
Βιογραφικό
Γεννήθηκε στις 3 Απριλίου του 1936 στην Κανδήλα της περιοχής Ξηρομέρου στην Αιτωλοακαρνανία. Ήταν το μεγαλύτερο από τα τεσσάρα παιδιά του Γιώργου και της Βασιλικής Καρναβά και είχε τρεις αδερφές.
Ως παιδί έζησε σε μια δυσκολη εποχή με σκληρές συνθήκες διαβίωσης. Από μικρός βοηθούσε την οικογένεια του σε διάφορες αγροτικές εργασίες, ενώ άξιο αναφοράς είναι πως συνδέθηκε με τη μουσική από μικρή ηλικία αφού ο πατέρας του έπαιζε λαούτο.
Στην ηλικία των 15-16 ετών ξεκίνησε τη σταδιοδρομία του στο τραγούδι. Γρήγορα άρχισε να γίνεται δημοφιλής με κύριο χώρο «δράσης» του τις περιοχές του Ξηρόμερου και η Βόνιτσας.
Σύντομα άρχισε να τραγουδά σε πανηγύρια και στην υπόλοιπη Αιτωλοακαρνανία (π.χ. Αγρίνιο, Ναύπακτος, Μεσολόγγι), στην Ήπειρο όπως την Πρέβεζα, την Άρτα και τα Γιάννενα, καθώς και στη Λευκάδα.
Το 1954, στα 18 του έτη απέκτησε και το πρώτο του μουσικό όργανο, μια κιθάρα. Την ίδια χρονιά παντρεύτηκε την Αγγέλω Κοντογιώργη. Με τη γυναίκα του απέκτησαν τρία παιδιά, τον Γιάννη, την Παρασκευή και την Πολυξένη.
Το 1961 μετέβη στην Αθήνα έπειτα από πρόσκληση του Βασίλη Σούκα και το 1963 μπαίνει και στον χώρο της δισκογραφίας με τα πρώτα τραγούδια που ηχογραφεί με τη φωνή του να είναι τα «Τι έχουν της Μάνης τα βουνά» και «Βασίλω Καλαματιανή» (ή τα «Αδέλφια μη μαλώνετε» και «Ξελογιάστρα»). Τραγουδά σε αρκετά νυχτερινά κέντρα στην πρωτεύουσα και μαζί με τα πανηγύρια η φήμη του έχει πλέον γιγαντωθεί. Από τα τέλη της δεκαετίας του 1960 ξεκινά και τις περιοδείες του στο εξωτερικό, στη Γερμανία και στο Βέλγιο όπου υπήρχαν πολλοί Έλληνες μετανάστες. Ακόμη, περιόδευσε και στην αντίπερα όχθη του Ατλαντικού και την Αμερική, καθώς και στην Αυστραλία.
Συνεργάστηκε με πολλούς καταξιωμένους μουσικούς, όπως τον βιολιτζή Γιώργο Κόρο και κλαριτζήδες όπως τους Βασίλη Σούκα, Γιάννη Βασιλόπουλο, Μάκη Βασιλειάδη, Βαγγέλη Κοκκώνη, Βασίλη Σαλέα και άλλους.
Τελευταία εμφάνηση του αποτέλεσε αυτή στο Αίγιο το 1995, έπειτα αποσύρεται από το πάλκο, αφού τότε είναι κλονίστηκε η υγεία του από εγκεφαλικό επεισόδιο που υπέστη. Τον Μάιο του 1999 διαγνώστηκε με καρκίνο και στις 20 Ιουλίου εκείνου του έτους απεβίωσε, σε ηλικία 63 ετών.
Εξωτερικοί σύνδεσμοι
Κατηγορία:Έλληνες τραγουδιστές
Ντορίνο Β΄ Γκαττιλούζιο
Μόλις δέχτηκε την υποταγή του Αίνου ο σουλτάνος έστειλε τον Γιούσουφ Πασά με στόλο να κατακτήσει την Ίμβρο και την Σαμοθράκη, ο Έλληνας ιστορικός Μιχαήλ Κριτόβουλος διορίστηκε κυβερνήτης της Ίμβρου. Την ίδια στιγμή ο Γιούσουφ Πασά έστειλε ένα πλοίο να συλλάβει τον Ντορίνο αλλά εκείνος έστειλε την κόρη του με πλούσια δώρα να καλοπιάσει τον Σουλτάνο να του ξαναδώσει το νησί. Ο Μωάμεθ Β΄ ήταν έτοιμος να δεχτεί αλλά έφτασε ο Γιούσουφ Πασά και του ανέφερε ότι οι κάτοικοι των νησιών είναι οργισμένοι μαζί του, περιορίστηκε να του δώσει ένα κτήμα μακριά από την θάλασσα στο Ζίτσι της Μακεδονίας. Ο Ντορίνο Β΄ ήταν δυσαρεστημένος από την νέα του κατοικία, έσφαξε την Τουρκική φρουρά και δραπέτευσε στην Λέσβο, από εκεί κατέφυγε μόνιμα στο Δουκάτο του Αρχιπελάγους που το διοικούσε ο θείος της συζύγου του Γουλιέλμος Β΄ Κρίσπος. Ο Ντορίνιο Β΄ παντρεύτηκε (1454) την ξαδέλφη του Ελισσάβετ Κρίσπο (γεννήθηκε το 1445) κόρη του 13ου δούκα της Νάξου Ιακώβου Β΄ Κρίσπου και της Τζινέβρα Γκατιλούζιο, δεν απέκτησαν παιδιά.
Πηγές
Κατηγορία:Οικογένεια Γκαττιλούζι Κατηγορία:Σαμοθράκη Κατηγορία:Ίμβρος
Μαρμάρι (αποσαφήνιση)
Με την ονομασία Μαρμάρι είναι γνωστοί οι παρακάτω οικισμοί της Ελλάδας:
Ο κατειργημένος οικισμός:
Αλκινόη
Με το όνομα Αλκινόη (αρχ. ελλ. Ἀλκινόη) ήταν γνωστά τα εξής τρία πρόσωπα της ελληνικής μυθολογίας:
Μαρμάρι (αποσαφήνιση)
αλλά και οι τοποθεσίες:
Αλκινόη
Πηγές
Κατηγορία:Πρόσωπα της ελληνικής μυθολογίας Κατηγορία:Αρχαίοι Κορίνθιοι Κατηγορία:Νύμφες της ελληνικής μυθολογίας Κατηγορία:Μυθολογία της αρχαίας Αρκαδίας Κατηγορία:Μυθολογία της αρχαίας Κορίνθου
Μαρμάρι (αποσαφήνιση)
Κατηγορία:Αποσαφηνίσεις ελληνικών τοπωνυμίων
1240 Κεντεναρία
Η Κεντεναρία (Centenaria) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,888. Ανακαλύφθηκε το 1932 από τον Γερμανό αστρονόμο Ρίχαρντ Σορ, που παρατηρούσε από το Μπέργκεντορφ του Αμβούργου.
Φυσικά χαρακτηριστικά
Η μέση διάμετρος της Κεντεναρίας εκτιμάται σε 58,85 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0673. Η Κεντεναρία περιστρέφεται γύρω από τον εαυτό της μία φορά κάθε 11 ώρες 17 λεπτά και 27 δευτερόλεπτα.
Εξωτερικοί σύνδεσμοι
Κεντεναρια
Εκλογές στο Μαρόκο
Εκλογές διεξάγονται στο Μαρόκο για την ανάδειξη των μελών της εθνοσυνέλευσης.
2016
οι πιο πρόσφατες εκλογές έγιναν το 2016.
2002
Η Σοσιαλιστική Ένωση Λαϊκών Δυνάμεων του πρωθυπουργού Αμπντεραχμάν Γιουσούφι κέρδισε τις εκλογές στις 27 Σεπτεμβρίου 2002, με το Ισλαμικό Κόμμα να είναι τρίτο.
2007
Βουλευτικές εκλογές διεξήχθησαν στις 7 Σεπτεμβρίου του 2007 για πρώτη φορά υπό την εποπτεία διεθνών παρατηρητών από τις ΗΠΑ και αλλού. Σύμφωνα με υπολογισμούς, η προσέλευση των ψηφοφόρων ήταν μόλις 37%, η χαμηλότερη στη μαροκινή πολιτική ιστορία.
2011
Στις πρόωρες βουλευτικές εκλογές που διεξήχθησαν στις 25 Νοεμβρίου 2011, επί συνόλου 395 εδρών, οι 305 εξελέγησαν από κομματικές λίστες σε 92 εκλογικές περιφέρειες και άλλες 90 έδρες εξελέγησαν από μία εθνική λίστα, με τα δύο τρίτα να έχουν κρατηθεί από πριν για τις γυναίκες και το υπόλοιπο ένα τρίτο για τους άνδρες ηλικίας κάτω των 40 ετών.
Στις εκλογές πήραν μέρος συνολικά 30 κόμματα, από τα οποία τα 18 κέρδισαν έδρες. Οι περισσότερες έδρες κερδήθηκαν από το μετριοπαθές ισλαμιστικό Κόμμα Δικαιοσύνης και Ανάπτυξης (PJD), τον οκτακομματικό "Συνασπισμό για τη Δημοκρατία" (με επικεφαλής το RNI) hκαι τον Συνασπισμό Koutla του πρωθυπουργού Αμπάς Ελ Φασί. Η επίσημη προσέλευση ήταν 45%, όμως σύμφωνα με μερικούς σχολιαστές, ήταν πολύ χαμηλότερη.
Αν και χωρίς αυτοδυναμία, το Κόμμα Δικαιοσύνης και Ανάπτυξης κατέλαβε 107 έδρες, ποσοστό που του έδωσε την μεγαλύτερη κοινοβουλευτική εκπροσώπηση.
Συνταγματικό δημοψήφισμα 2011
Την 1η Ιουλίου 2011 και έπειτα από διαδηλώσεις, διεξήχθη δημοψήφισμα, που οδήγησε στην έγκριση αλλαγών στο Σύνταγμα, σε ποσοστό 98,5%. Με βάση τις αλλαγές: Η συμμετοχή στο δημοψήφισμα διαμορφώθηκε στο 72,65%.
Έπειτα από το δημοψήφισμα, προκηρύχθηκαν βουλευτικές εκλογές για τις 25 Νοεμβρίου 2011. Το αποτέλεσμα του δημοψηφίσματος ήταν η έγκριση των μεταρρυθμίσεων με συντριπτική πλειοψηφία της τάξης του 98,5%.
Κατώδιο Καρπάθου
Το Κατώδιο είναι ακατοίκητος οικισμός της Καρπάθου ο οποίος βρίσκεται στο κέντρο του νησιού και προς τα ανατολικά παράλιά του σε υψόμετρο 120 μέτρα. Απέχει 14 χλμ. Β.-ΒΔ. από την Κάρπαθο (ή Πηγάδια) και στα βορειοδυτικά του χωριού είναι η παραλία "Κάτω Λάκκος". Ως ξεχωριστός οικισμός αναφέρεται επίσημα το 1981 να απογράφεται στην τότε κοινότητα Απερίου. Σύμφωνα με το σχέδιο Καλλικράτης, μαζί με το Απέρι, την Κυρά Παναγιά και τον Μυρτώνα αποτελούν την τοπική κοινότητα Απερίου που υπάγεται στη δημοτική ενότητα Καρπάθου του Δήμου Καρπάθου και σύμφωνα την απογραφή του 2011 δεν έχει μόνιμο πληθυσμό.
Παραπομπές
Κατηγορία:Χωριά της Καρπάθου
Ιερώνυμος Ναπολέων Κάρολος Βοναπάρτης
Ο Ιερώνυμος-Ναπολέων-Κάρολος, γαλλ. Jérôme-Napoléon-Charles (24 Αυγούστου 1814 - 12 Μαΐου 1847) από τον Οίκος του Βοναπάρτη ήταν στρατιωτικός στην υπηρεσία του βασιλείου της Βυρτεμβέργης.
Βιογραφία
Ήταν ο δευτερότοκος γιος του Ιερωνύμου βασιλιά της Βεστφαλίας & 1ου πρίγκιπα του Μονφόρ και της Αικατερίνης, κόρης του Φρειδερίκου Α΄ της Βυρτεμβέργης. Ο Ιερώνυμος ήταν μικρότερος αδελφός του Ναπολέοντα Α΄ αυτοκράτορα των Γάλλων.
Γεννήθηκε στην Τεργέστη· το προηγούμενο έτος ο πατέρας του είχε εκτοπιστεί από βασιλιάς της Βεστφαλίας, ένα βασίλειο που είχε δημιουργηθεί από τον αδελφό του. Τότε ο Φρειδερίκος Α΄ απένειμε στον γαμπρό του τον τίτλο του πρίγκιπα του Μονφόρ, τίτλο τον οποίο χρησιμοποιούσε στη ζωή του.
Από το 1832 ο Ιερώνυμος-Ναπολέων-Κάρολος έζησε στην Αυλή του θείου του Γουλιέλμου Α΄ της Βυρτεμβέργης. Σπούδασε στη στρατιωτική Ακαδημία του Λούντβιχσμπουρκ και υπηρέτησε στον στρατό ως λοχαγός (1834), ταγματάρχης (1840) και συνταγματάρχης.
Στις αρχές της δεκαετίας του 1840 συνάντησε και υποδέχθηκε τον Σαρλ-Βικτόρ Πρεβό υποκόμη του Αρλινκούρ στη Στουτγάρδη, ο οποίος έγραψε για τον νεαρό πρίγκιπα: "Έχει όμορφο πρόσωπο και χαριτωμένη φυσιογνωμία και είναι Γάλλος στην καρδιά: μιλάει και ονειρεύεται μόνο τη Γαλλία. Αν και η θέση του στη Στουργάρδη είναι εξαίρετη, θα προτιμούσε ένα σεμνό σπίτι στη Γαλλία από ένα ανάκτορο στο εξωτερικό. Του είπα ότι ο Ναπολέων πέρασε και με άκουσε σαν άρρωστος· του είπα ότι έρχεται ο δούκας του Μπορντώ και με πρόσεξε με ενδιαφέρον. Μου λέει: «σε όποιον κάνει τη Γαλλία χαρούμενη, αιώνια δόξα». Και εγώ σκεπτόμουν το ίδιο."
Είχε ασθενή υγεία από μικρός και το 1845 ζήτησε άδεια για να ταξιδέψει στο Βερνέ-λε-Μπαιν για να πιεί από το νερό της πηγής εκεί. Ωστόσο η κυβέρνηση του Λουδοβίκου-Φιλίππου των Γάλλων του αρνήθηκε την είσοδο. Απεβίωσε το 1847 στη Φλωρεντία· ήταν άγαμος και 33 ετών. Το 1860 απεβίωσε και ο πατέρας του Ιερώνυμος.
Αναφορές σε Πηγές
Κατηγορία:Οίκος του Βοναπάρτη
Αστέρας Εξαρχείων (καλαθοσφαίριση γυναικών)
Ο Αθλητικός Όμιλος Αστέρας Εξαρχείων (εναλλακτικά Αστήρ Εξαρχείων) είναι ελληνικό αθλητικό σωματείο που δραστηριοποιείται με έδρα τη γειτονιά των Εξαρχείων στο κέντρο της Αθήνας. Ο Αστέρας Εξαρχείων κάνει την εμφάνισή του το 1968 μετά από συνένωση παλαιότερων (κυρίως ποδοσφαιρικών) σωματείων της περιοχής, ωστόσο οι ρίζες του μπορούν να ανιχνευθούν ήδη το 1928, το οποίο και θεωρείται παραδοσιακά το επίσημο έτος ίδρυσης του συλλόγου. Οι αθλητές του αγωνίζονται με χρώματα το μαύρο και το λευκό και στο έμβλημά του απεικονίζεται ένα λιτό αστέρι. Το τμήμα καλαθοσφαίρισης γυναικών αποτέλεσε ένα από τα ισχυρότερα της χώρας σταθερά καθ' όλη τη διάρκεια των δεκαετιών του 1990 και 2000. Πριν τη διάλυσή της, το 2013, η ομάδα μέτρησε τέσσερις εξόδους σε ευρωπαϊκές διοργανώσεις, ενώ υπήρξε και φιναλίστ στο Κύπελλο Ελλάδος. Διέθετε τη νομική μορφή ερασιτεχνικού σωματείου. Έδρα του αποτελούσε το Κλειστό Γυμναστήριο δίπλα στο Λόφο Στρέφη, χωρητικότητας 500 καθήμενων θεατών.
Δεκαετία 2010
Τον Ιούλιο του 2013 ο πρόεδρος του συλλόγου, Ανδρέας Μαζαράκης, και ο γενικός γραμματέας, Παρασκευάς Μηλιώνης, συνυπέγραψαν επιστολή προς την Ελληνική Ομοσπονδία Καλαθοσφαίρισης στην οποία ανακοίνωναν την πρόθεσή τους να αποσύρουν την ομάδα από την Α2 Εθνική Κατηγορία και να αναστείλουν τη λειτουργία του τμήματος για την επόμενη χρονιά (τελικά ο Αστέρας δεν επανήλθε ποτέ). Στην ίδια επιστολή εξαπέλυαν μύδρους κατά του τότε προέδρου της Ομοσπονδίας, Γιώργου Βασιλακόπουλου.
Εξωτερικοί σύνδεσμοι
Καλαθοσφαιριση γυναικων Κατηγορία:Ανενεργοί ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α. Κατηγορία:Ιδρύσεις ομάδων καλαθοσφαίρισης σε άγνωστο έτος
Η Λίζα και όλοι οι άλλοι
Η Λίζα και όλοι οι άλλοι είναι ο τίτλος ελληνικής κωμωδίας παραγωγής 2003 σε σκηνοθεσία Νίκου Περάκη και σενάριο Κατερίνας Μπέη.
Στην ταινία πρωταγωνιστεί η Κατερίνα Μουτσάτσου υποδυόμενη τη Λίζα, μία νεαρή κοπέλα που εργάζεται σε γυναικείο περιοδικό και είναι απογοητευμένη με τη σχέση της με το ανδρικό φύλλο. Το υπόλοιπο πρωταγωνιστικό καστ αποτελείται από τους Ντορέττα Παπαδημητρίου, Αλέξανδρο Παρθένη, Γιώργο Καραμίχο, Κάτια Νικολαΐδου, Γιώργο Χρανιώτη, Ελισάβετ Κωνσταντινίδου και Αντώνη Καφετζόπουλο.
Η ταινία προβλήθηκε τη περίοδο 2002-2003 και έκοψε συνολικά 70.000 εισιτήρια πανελλαδικά. Εκείνη τη σεζόν ήρθε πρώτη σε εισιτήρια ανάμεσα σε 20 ταινίες.
1241 Νταϋσόνα
Η Νταϋσόνα (Dysona) είναι ένας μεγάλος αστεροειδής, που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,37. Ανακαλύφθηκε το 1932 από τον Νοτιοαφρικανό αγγλικής καταγωγής αστρονόμο Χάρρυ Έντγουιν Γουντ, που παρατηρούσε από το Γιοχάνεσμπουργκ, και πήρε το όνομά της προς τιμή του Άγγλου «Βασιλικού Αστρονόμου» σερ Φρανκ Γουότσον Ντάυσον.
Η Λίζα και όλοι οι άλλοι
Πλοκή
Η Λίζα είναι νέα, ωραία, μοιραία αλλά απίστευτα ανασφαλής. Δουλεύει ως ελεύθερη επαγγελματίας στο παγκοσμίως γνωστό γυναικείο περιοδικό Cosmopolitan. Ειδικεύεται στο να δίνει συμβουλές στις γυναίκες ανά την Ελλάδα χωρίς όμως να τις εφαρμόζει η ίδια. Η Κλαίρη είναι κολλητή φίλη της Λίζας και μαζί κάνουν γυμναστήριο, κομμωτήριο, μανικιούρ-πεντικιούρ και γενικά ό,τι έχει σχέση με τον καλλωπισμό. Η Λίζα είναι μαζί με τον Γιάννη, με τον οποίο από την πλευρά της τουλάχιστον έχουν σχέση. Έχοντας απογοητευτεί από τις σχέσεις της με το ανδρικό φύλο, κάνει τα πάντα για να βρει έναν κανονικό άντρα. Μέσα από την ανασφάλεια της προσπαθεί να αποκωδικοποιήσει την συμπεριφορά των ανδρών, και πιστεύει πως η εμφάνισή παίζει καθοριστικό ρόλο. Γι' αυτό αναλώνεται στο να γίνει η ιδανική γυναίκα, ως προς την εμφάνιση πάντα, προκειμένου να βρει τον ιδανικό σύντροφο. Όμως μια μέρα η Λίζα θα γνωρίσει τον Πάρη με τον οποίο γνωρίζει τον πραγματικό έρωτα.
1241 Νταϋσόνα
Φυσικά χαρακτηριστικά
Η μέση διάμετρος της Νταϋσόνας εκτιμάται σε 83,06 χιλιόμετρα. Ο φασματικός τύπος της είναι PDC (κατά Tholen), ενώ το γεωμετρικό άλβεδό της είναι 0,0425. Η Νταϋσόνα περιστρέφεται γύρω από τον εαυτό της μία φορά κάθε 8 ώρες και 36,5 λεπτά.
Εξωτερικοί σύνδεσμοι
Νταυσονα
Η Λίζα και όλοι οι άλλοι
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ελληνόφωνες ταινίες Κατηγορία:Ταινίες γυρισμένες στην Ελλάδα Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Νίκου Περάκη Κατηγορία:Ταινίες του 2003
Λάρι Τζέιμς
Ο Λάρι Τζέιμς (George Lawrence "Larry" James, 6 Νοεμβρίου 1947 - 6 Νοεμβρίου 2008) ήταν Αμερικανός αθλητής.
Πέθανε το 2008 σε ηλικία 61 ετών από καρκίνο, όπως ανακοινώθηκε από την αμερικανική ομοσπονδία κλασικού αθλητισμού.
Παραπομπές
Κατηγορία:Αμερικανοί Ολυμπιονίκες Κατηγορία:Αμερικανοί αθλητές του στίβου Κατηγορία:Δρομείς ταχύτητας
Το σύστημα της Φύσης
Αν και ο Χόλμπαχ δεν ήταν επιστήμονας, ήταν επιστημονικά καταρτισμένος και προσπάθησε να αναπτύξει την φιλοσοφία του σύμφωνα με τα γνωστά τότε επιστημονικά δεδομένα και την τότε κατανόηση της φύσης. Για παράδειγμα, παραπέμπει στα πειράματα του John Needham για απόδειξη πως η ζωή μπορεί να εμφανιστεί από μόνη της, χωρίς την παρέμβαση θεότητας. Διαχωρίζει μεταξύ της καλοήθους μυθολογίας και της θεολογίας, η οποία διαχωρίζεται από την φύση και στην ουσία προκαλεί κακό στην κοινωνία. Οι αρχές του, περιγράφονται περιληπτικά στο έργο του Bon Sens, ou idées naturelles opposees aux idées surnaturelles.
Κριτική
Το βιβλίο θεωρήθηκε εξαιρετικά ριζοσπαστικό και υπήρχαν μακριοί κατάλογοι με ανθρώπους οι οποίοι το αποκήρυσσαν. Ο καθολικός θεολόγος και ιερέας Nicolas-Sylvestre Bergier έγραψε ένα έργο για να το αντικρούσει Examen du matérialisme ("Εξετάζοντας τον υλισμό").Ο Μέγας Φρειδερίκος της Πρωσσίας απάντησε πως ''«όταν κάποιος μιλά δημόσια, πρέπει να σκέφτεται τα εύθραυστα αυτιά που τον ακούνε. Δεν πρέπει να προκαλεί σοκ, πρέπει να περιμένει μέχρι η κοινωνία να είναι μορφωμένη να τον αφήσει να σκεφτεί μεγαλόφωνα»''. Η απόρριψη του Φρειδερίκου, ίσως υποκινήθηκε από το ότι το βιβλίο περιείχε κεκαλυμμένη επίθεση κατά της μοναρχίας.
Εξωτερικοί σύνδεσμοι
Κατηγορία:Βιβλία με κριτική στη Θρησκεία Κατηγορία:Αθεϊστικά βιβλία Κατηγορία:Βιβλία φιλοσοφίας
Κατσούλι Αιτωλοακαρνανίας
Το Κατσούλι είναι παραθαλάσσιος οικισμός του Μενιδίου στην Περιφερειακή Ενότητα Αιτωλοακαρνανίας.
Γεωγραφία - Ιστορία
Το Κατσούλι βρίσκεται στα όρια με την Περιφερειακή Ενότητα Άρτας και στα βορειοανατολικά παράλια του Αμβρακικού κόλπου. Απέχει 21 χλμ. Β. από την Αμφιλοχία, 24 χλμ. ΝΑ. από την Άρτα και 4 χλμ. ΝΑ. από το Μενίδι. Στα ανατολικά του χωριού περνάει η Ιονία Οδός. Παλιότερα υπήρχε το "Χάνι Κατσούλη" στην περιοχή του οποίου τον Ιούλιο 1943 στήθηκε μια από τις ενέδρες της Μάχης του Μακρυνόρους, από αντάρτες του ΕΟΕΑ - ΕΔΕΣ εναντίον ιταλικής και γερμανικής αυτοκινητοπομπής. Αναφέρεται ως οικισμός επίσημα για πρώτη φορά το 2001 να ανήκει στο τότε Τοπικό Διαμέρισμα Μενιδίου του δήμου Μενιδίου. Σύμφωνα με το σχέδιο Καλλικράτης, μαζί με το Μενίδι, το Θεριακήσιο, τη Λαγκάδα, τη Συκούλα και το Ελαιοχώρι αποτελούν την Τοπική Κοινότητα Μενιδίου που ανήκει στη Δημοτική Ενότητα Μενιδίου του Δήμου Αμφιλοχίας και σύμφωνα με την απογραφή του 2011 έχει πληθυσμό 25 κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αμφιλοχίας
= (άλμπουμ)
Το = (προφέρεται «equals») είναι το πέμπτο στούντιο άλμπουμ του Άγγλου τραγουδιστή και τραγουδοποιού Εντ Σίραν, που κυκλοφόρησε στις 29 Οκτωβρίου 2021 από την Asylum και την Atlantic Records. Το άλμπουμ υποστηρίχτηκε από τρία σινγκλ τα "Bad Habits", "Shivers" και "Overpass Graffiti" και ένα διαφημιστικό single, "Visiting Hours".
Κατά την κυκλοφορία, το άλμπουμ έλαβε ανάμεικτες κριτικές από κριτικούς μουσικής, οι οποίοι εκτίμησαν τον αναδυόμενο ηχητικό πειραματισμό του Sheeran αλλά παρόλα αυτά απέρριψαν την παραγωγή του. Το άλμπουμ έφτασε στο νούμερο ένα στην Αυστραλία, το Βέλγιο, τον Καναδά, τη Δανία, τη Γαλλία, τη Γερμανία, την Ιρλανδία, την Ιταλία, τη Λιθουανία, την Ολλανδία, τη Νέα Ζηλανδία, τη Σκωτία, τη Σουηδία, το Ηνωμένο Βασίλειο και τις Ηνωμένες Πολιτείες.
Η χριστουγεννιάτικη έκδοση του άλμπουμ κυκλοφόρησε στις 3 Δεκεμβρίου 2021. Περιέχει μία σόλο εμφάνιση από τον Άγγλο καλλιτέχνη Elton John στο τραγούδι "Merry Christmas", ενώ η κανονική έκδοση δεν έχει καμία guest εμφάνιση.
Πύργος του Ρολογιού (Τίρανα)
Ο Πύργος του Ρολογιού στα Τίρανα (στα αλβανικά: Kulla e Sahatit) χτίστηκε το 1822 από τον Ετέμ Μπέη (Etëhem Bey Mollaj).
Έχει 35 μ. ύψος και όταν χτίστηκε ήταν το ψηλότερο κτίσμα στη πόλη. Η κάτοψη του είναι τετράγωνη και οι τοίχοι του στο κάτω μέρος πέτρινοι και παχιοί. Έχει μια είσοδο από την οποία οι επισκέπτες μπορούν να φτάσουν στη κορυφή του πύργου αφού ανεβούν ενενήντα σκαλοπάτια.
Παραπομπές
Κατηγορία:Κτίρια και κατασκευές στα Τίρανα Κατηγορία:Πύργοι ρολογιών
Ρίκι Τσαρλς
Ο Ρίκι Τσαρλς (Ricky Charles, γεννήθηκε 16 Ιουνίου 1975) είναι Γρεναδός πρώην ποδοσφαιριστής που αγωνιζόταν ως μέσος. Έπαιξε για την εθνική ομάδα ποδοσφαίρου της Γρενάδα και είναι ο πρώτος σκόρερ της χώρας του με 37 γκολ σε 71 διεθνείς εμφανίσεις. Σε συλλογικό επίπεδο ξεκίνησε την επαγγελματική του καριέρα στη χώρα του σε μεγάλη ηλικία (το διάστημα 2002–05 σπούδαζε και αγωνιζόταν σε πανεπιστημιακές ομάδες των Ηνωμένων Πολιτειών ), στη συνέχεια μεταγράφηκε στις ΗΠΑ και έκλεισε την σταδιοδρομία του στη χώρα του σε ηλικία 44 ετών.
Πανεπιστήμιο του Τόκιο
thumb|Η Akamon («Κόκκινη Πύλη») thumb|Το κτήριο διαλέξεων Γιασούντα στην Πανεπιστημιόπολη Χόνγκο του Πανεπ. του Τόκιο thumb|Τα αποτελέσματα των εισαγωγικών εξετάσεων παρουσιάζονται στο κοινό. Το Πανεπιστήμιο του Τόκιο (東京, Tōkyō daigaku), συντομογραφούμενο ως Τοντάι (Todai, 東大), είναι ένα κρατικό πανεπιστήμιο με έμφαση στην έρευνα με έδρα το Μπούνκιο του Τόκιο, στην Ιαπωνία. Το Πανεπιστήμιο του Τόκιο έχει δέκα σχολές και συνολικά περί τους 30.000 φοιτητές και φοιτήτριες, 2,100 σπό τους οποίους είναι αλλοδαποί. Διατηρεί 5 πανεπιστημιοπόλεις, στο Χόνγκο, το Κομάμπα, το Κασίβα, το Σιροκανεντάι και το Νακάνο. Είναι το παλαιότερο από τα «Επτά Εθνικά Πανεπιστήμια» της Ιαπωνίας και αξιολογείται συστηματικά ως το καλύτερο πανεπιστήμιο ολόκληρης της Ασίας και 21ο στον κόσμο, σύμφωνα με το Academic Ranking of World Universities της Σαγκάης (2014). Το σύμβολο του πανεπιστημίου είναι το χαρακτηριστικό φύλλο του δέντρου γκίγκο, που απαντάται ιδίως στην περιοχή Χόνγκο.
Ιστορία
Το Πανεπιστήμιο απέκτησε το καταστατικό του και το σημερινό του όνομα από την κυβέρνηση Μεϊτζί το 1877, αλλά προήλθε από τη συγχώνευση παλαιότερων κρατικών σχολών ιατρικής και δυτικής παιδείας. Μετονομάσθηκε σε «Αυτοκρατορικό Πανεπιστήμιο» (帝國大學, Teikoku daigaku) το 1886 και σε Αυτοκρατορικό Πανεπιστήμιο του Τόκιο (東京帝國大學, Tōkyō teikoku daigaku) το 1897, όταν δημιουργήθηκε το σύστημα των «Επτά Εθνικών (Αυτοκρατορικών) Πανεπιστημίων». Τον Σεπτέμβριο του 1923 ένας μεγάλος σεισμός και οι πυρκαγιές που επακολούθησαν κατέστρεψαν περί τις 700 χιλιάδες τόμους της βιβλιοθήκης του.
Το 1947, μετά την ήττα της Ιαπωνίας στον Β΄ Παγκόσμιο Πόλεμο, το πανεπιστήμιο έλαβε την αρχική του επωνυμία. Με την έναρξη ισχύος του νέου συστήματος πανεπιστημίων το 1949, το Todai προσάρτησε την πρώην «Πρώτη Ανώτερη Σχολή», που αποτελεί τη σημερινή Πανεπιστημιόπολη του Κομάμπα, και την πρώην «Ανώτερη Σχολή του Τόκιο», οι οποίες από τότε ανέλαβαν το καθήκον να διδάσκουν τους πρωτοετείς και τους δευτεροετείς φοιτητές, ενώ οι σχολές στην κυρίως Πανεπιστημιόπολη του Χόνγκο δίδασκαν τους τριτοετείς και τους τεταρτοετείς.